CALEA DREPTATII MELE 


“Nimic nu va sta in calea dreptatii mele !" 


-Luati loc va rog! 

Tanarul locotenent se aseaza pe unul din scaunele din micuta anticamera.Era emotionat, 
dar isi ascundea sentimentele in spatele formalismului militar si in consecinta miscarile 
sale erau foarte tepene.Functionarul care il condusese pana acolo il parasi.Primise ordin 
sa se prezinte in audienta la insasi Presedintele statului la orele 12.00.Ordinul clar nu lasa 
nici-o urma de indoiala.Si totusi care era motivul ? Nereusi sa gaseasca nici-un raspuns la 
intrebarile care-l framantau, si timpul trecea chinuitor de incet. In sfarsit, dupa mai bine 
de o ora usa se deschise si acelasi functionar care il condusese inauntru zise: 

-Domnul Presedinte va primeste acum! si deschise usa de la biroul acestuia. 

Sarind in picioare locotenentul isi indrepta haina, verifica printr-o miscare scurta nodul de 
la cravata si cu chipiul in pozitie regulamentara intra. 

Camera in care pasi era imensa.Un birou enorm din lemn negru trona in celalalt capat al 
camerei fiind inconjurat de o biblioteca ( care intinzandu-se de la podea la tavan pe trei 
pereti trebuie ca adapostea mii de volume) si astfel se crea o atmosfera impresionanta. 
Locotenentul inainta pana in fata biroului, saluta " Sa traiti !" si incremeni in pozitie de 
drepti nemaindraznind nici macar sa respire pentru cateva secunde.Presedintele ridica 
privirea spre tanarul din fata biroului : 

-la loc te rog, domnule... It. loan Mihail ! Te intrebi probabil care este motivul convocarii 
tale aici. Un zambet se ivi pe fata presedintelui dar disparu cand incepu sa vorbeasca. Nu 
cred ca mai trebuie sa-ti prezint situatia actuala in care se gaseste tara noastra. O stim 
cu toti si stim ca nu este vina noastra.Am facut tot ce a fost omeneste posibil.... 
Presedintele se uita drept in ochii tanarului.Am o misiune foarte importanta pentru 
dumneata. Stii desigur ca din cauza embargoului trecerile peste frontiere sunt inchise 
pentru romani.Si deci capacitatile noastre de spionaj extern sunt aaa ... sa zicem mult 
limitate.Sarcina care-ti revine poate parea fara sens dar te asigur ca nu-i asa.Pe scurt 
trebuie sa treci fraudulos frontiera si sa ajungi in Budapesta.Este treaba ta cum faci asta, 
dar statul roman nu trebuie sa fie implicat nici macar indirect.De aceea va trebui sa 
pacalesti si vigilenta granicerilor nostrii.Am studiat dosarul tau locotenente. Vei avea 
asupra ta acte care sa-ti ateste cetatenia rusa.Capacitatile lingvistice de care ai dat 
dovada in trecut iti vor fi de folos.Va trebui sa te cazezi la un hotel de mana a doua si sa 
treci drept turist.O sa sarbatoresti acolo anul nou.Vei petrece sarbatorile pe strada si te 
vei amesteca in multime.Atentie !!! Trebuie sa te amesteci cat mai mult in multime dar 
sa nu sari in ochi.Ai inteles ? 

-Da domnule ! 

-Bineee.Dupa aceea o sa te intorci pe data de 5 lanuarie in acelasi mod si vei veni sa-mi 
prezinti raportul. 

- Da domnule!Permiteti o intrebare? 

-Spune locotenente! 

-Care este scopul meu domnule ?Doar sa-mi petrec revelionul la Budapesta? 

-Da in mare asta e tot ce trebuie sa faci.Un agent strain te va remarca si succesul 
misiunii tale va fi considerat un inceput promitator.Mai multe nu este necesar sa stii.Daca 
ceva merge rau nimeni nu va interveni. Esti complet singur.Dar am incredere in 
capacitatile extraordinare pe care le-ai demonstrat. 

Dosarul tau a fost selectionat din alte cateva sute.Consider ca esti cel mai potrivit pentru 
aceasta misiune.Partea cea mai grea este sa reusesti sa treci frontiera.Ungurii au 
aparatura de ultima generatie: detectoare cu infrarosii,senzori de miscare si de miros, si 
Dumnezeu mai stie cate altele.Pe de alta parte si tu vei avea parte de tot ce o sa-ti 
putem oferi.Stiu despre reusitele tale in acest domeniu insa acum miza este enorma.Mai 
sunt doar 5 luni pana la data plecarii.Stiu ca nu este suficient timp ca sa te pregatesti dar 
asta este.Vei incepe chiar acum pregatirea la o alta baza.Ai inteles ? 

-Da domnule Presedinte ! 

-Bine! La revedere locotenete! 

-Sa traiti! 

loan se intoarse pe calcaie si iesi.lImediat un sergent care-l astepta in fata usii prin care 
tocmai iesise se ridica si-l saluta. 

-Sa traiti ! Domnule locotenent am primit ordin sa va conduc la noua dumneavostra 
baza.Va rog sa ma urmati! 


De abia ce parasi tanarul camera de lucru a presedintelui, ca usa se deschise din nou si 
Vasile Postavaru, unul din consilierii prezidentiali , intra, se duse pana in fata biroului si 
se tolani in fotoliul din piele.Era mana dreapta a presedintelui omul pe care acesta, se 
zicea, il asculta intotdeauna. 

-Salutare Dooomnuleee Presedinteeee ! zise Vasile cu un ton batjocoritor. 

-Intr-una din zilele astea o sa pun sa te impuste! 

-Ei haide Cornelus nu te mai ratoi asa! 

-Ti-am mai spus sa nu-mi mai zici Cornelus magarule! O faci ca sa ma enervezi, dar intr- 
una din zilele astea o sa intreci orice limita si atunci... 

-Da stiu, o sa ma prajesti la foc micut! Hehehehe ! Haide da-mi si mie o tratatie ca simt 
nevoia ! 

-Servestete si singur! Doar nu crezi ca un presedinte de stat o sa-ti toarne tie un pahar de 
whisky!Si pune doua degete si pentru mine. 

Imediat dupa ce se servi din barul bine garnisit, consilierul se reaseza in 
fotoliu.Conversatiile de felul asta erau ceva obisnuit.li facea o reala placere sa-l vada 
enervat pe "Cornelus". Ranjetul de pe fata lui exprima foarte clar asta. 

-Si ma rog cum ai vrea sa-ti spun? Tudoras e mai bine ? Ca sincer ai si tu niste nume 
„„„„Ce-o fi avand in cap tactu cand ti-a zis Vadim?Ca mie nu-mi prea suna romaneste, asa 


-Aberezi ca intodeauna! Termina cu ineptiile si sa trecem la treaba!Jur ca daca creierul 
ala nu mi-ar fi atat de folositor te-as da la caini! 

Ranjetul se latise pe fata consilierului: 

-Lasa morala! Am vazut ca deja ai declansat planul nostru.Ce ar fi sa-i dam un nume de 
cod, asa ceva interesant...?! 

-Ce ai in cap? 

-Pai ma gandeam la ceva gen "Dreptatea'".Ce zici ? 

-De acord zii cum vrei tu ! Este totul aranjat ? 

-Da ! Aparatura este gata ! Toate cercetarile s-au sfarsit si am inceput deja productia ! 
Tipul asta pe care l-ai ales e bun de ceva ? 

-Cred ca e perfect! Suficient de tanar ca sa mai aiba idealuri si totusi cu destula 
experienta ca sa duca totul la bun sfarsit. 

-Daca zici tu, asa o fi ! Haide acum sa discutam detaliile. 


XXX 


Cele cinci luni trecura repede, chiar prea repede pentru loan.Consemnat la cazarma, 
supus unui program de pregatire intensiv, 24 de ore din 24, cateodata fara somn, supus 
la zeci de teste menite sa-i formeze anumite reflexe, sa-i creasca rezistenta la droguri. 
Zeci de zile nu reusea sa si le aminteasca. Era ca intr-o transa, dar starea aceasta febrila 
ii placea la nebunie.Nu avea familie, parintii ii murisera cu ani in urma, si nici vreo fata 
mai deosebita.Nimeni nu avea sa-i duca dorul si sa-i simta lipsa.Era liber ca pasarea 
cerului, era tanar, si avea o minte sclipitoare.Si cel mai important, cand cele cinci luni 
trecura, se simtea pregatit si nerabdator . In preziua stabilita pentru plecare un ultim 
control medical, si la sfarsit o injectie care se dovedi destul de dureroasa.l s-a spus ca 
este o injectie impotriva unei gripe ce parea ca il incerca. Nu avea sa stie niciodata ce 
importanta putea avea aceea banala injectie. Poate ca daca ar fi stiut, ar fi refuzat sa-si 
indeplineasca misiunea.Dar aceasta alegere fusese deja facuta in numele lui de catre 
altcineva. 


XXX 


In acelasi birou prezidential, presedintele Corneliu Vadim Tudor si consilierul acestuia 
Vasile Postavaru discutau cuprinsi de aceeasi febrilitate ca si tanarul locotenent. 
-Productia este la sfarsit Tudore ! Deja am inceput sa deversam in apa potabila din marile 
orase.La sate am trimis deja asistenti medicali cu "vaccinuri".Toata reteaua este 
pregatita si functioneaza. 

-Bine! In sfarsit, dupa atata timp si atatea umilinte, dupa veacuri de suferinta este randul 
nostru. 

Izolarea la care ne-au fortat atatia ani se va dovedi cea mai mare greseala a lor si motivul 
perfect pentru supravietuirea noastra. Armata sa fie pregatita sa se mobilizeze la primul 
semn ca misiunea a reusit.Vor plati dar nu vor sti cine ia lovit si chiar daca ar banui, nu 
vor avea vreo dovada impotriva noastra.Este totul perfect! 


KKK 


loan reusi sa treaca granita neobservat . Se dovedi a fi o incercare care ii testa 
cunostiintele si abilitatile la limita, dar pana la urma reusi.Conform instructiunilor, se caza 
la un hotel de trei stele, si incepu sa se poarte ca un turist obisnuit: umbla prin baruri, 
magazine, cinematografe, etc. 

Sarbatorile venira si trecura si loan se pregatea de plecare. De cateva zile se simtea rau, 
il durea capul si avea putina febra.Se gandi ca era vorba de gripa aceea si ca vaccinul nu- 
si facuse efectul.Se insela.Camerista il gasi mort a doua zi dimineta. 


Din acel moment, o noua etapa incepea in istoria umanitatii.Dar niciunul dintre cei care 
au trait-o nu se gandea in acele timpuri la asta. Virusul pe care loan il purtase cu el fara 
sa stie se raspandi cu viteza fulgerului in Ungaria si apoi si in tarile invecinate.Avea o 
perioada de incubatie de 7-8 zile si singurele simptome se asemanau cu cele ale gripei. 
Apoi actiunea se declansa in cateva ore ducand la moartea gazdei in 100% din cazuri. 
Ataca peretii vaselor sanguine si le distrugea. Rezultatul era o hemoragie generalizata 
care nu putea fi oprita.Se transmitea pe calea aerului. Nici-un caz de imunitate naturala 
nu a fost raportat. Molima lovi puternic in Europa si in Asia si aparura cazuri si in 
USA.Acestea sunt informatiile pe care reusi sa le obtina CDC (Center for Disease Control) 
din USA in primele doua saptamani de la semnalarea molimei in Europa.ln acest interval 
milioane de oameni murira.Granitele se inchisera si o isterie generala se declansa.Din 
nefericire, granitele nu se inchisesera suficient de repede.Si apoi veni o vestacare cazu ca 
un trasnet : virusul era artificial. Imediat isteria se generaliza la nivelul guvernelor.Toata 
lumea ameninta cu razboiul nuclear si nu erau vorbe in vant. 

Laboratoarele se zbateau sa gaseasca un antidot.Si apoi, a doua stire -zvon aparu dupa 
aproape doua luni de la declansarea molimei. Se parea ca romanii au gasit un 
antidot.Incepura amenintari si rugaminti, negocieri ultrasecrete si o gramada de presiuni. 
Romanii motivara progresul lent pe care-l inregistrau in "descoperirea" antidotului pe 
seama lipsei de bani si echipamente.Imediat milioane de dolari si tone de echipamente le 
fura puse la dispozitie.Mai trecu o alta luna si alte milioane de oameni murira. Apoi din 
noile laboratoare ultradotate iesi antidotul. Acesta se raspandi fulgerator in toate tarile si 
incepu productia lui in masa.Dupa aproape o saptamana, molima incepu sa dispara.Si 
presedintele Romaniei capata un prestigiu si o putere de decizie nemaiintalnite;doar era 
salvatorul omenirii.Si el stiu sa valorifice aceasta deschidere.Economia care in urma 
embargoului era la pamant,se refacu cu sprijin puterilor industriale iar mortile datorita 
foametei si subnutritiei devenira o amintire in doar un an. 

Deabia mai tarziu aparura unele suspiciuni potrivit carora Romania avea antidotul inca 
dinainte de izbucnirea molimei si ca de aceea nu se inregistrara prea multe cazuri.Dar 
aceste zvonuri, din considerente politice, au fost repede anihilate si uitate. 

Pur si simplu viata mergea inainte. Fara sa stie ca Primul razboi mondial bacteriologic 
deja avusese loc. 


Aceata ar fi putut fi ziua de maine.Sau poate ca nu. Poate ca deja a fost.Poate ca este 


chiar acum. Poate ca drobul de sare o sa cada;sau poate ca nu. Oricum nu depinde decat 
de noi.Si sa nu credeti ca doar o data la patru ani. 

